Bohemian Rhapsody, met die Amerikaanse akteur Rami Malek van Mr Robot-faam in die rol van Mercury, sal teen die einde van die jaar wêreldwyd op die silwerdoek te sien wees. Mercury is in 1991 dood.
Malek het dié gesogte rol losgeslaan nadat die vervaardigers, wat reeds sedert 2010 aan die fliek werk, die akteur Sacha Baron Cohen, beter bekend as die lawwe karakters Borat en Ali G, uitgeskop het weens verskille met die oorblywende Queen-lede oor die artistieke karakter van die fliek.